Волфганг Борхерт
Зимна вечер

Превод от немски: Венцеслав Константинов, —

chitanka.info

Мъглата пада ледена и сива

върху предметите, фенерите еднички

и белите касинки на сестри

проблясват. В миг отделни думи заръмяват

като дъждовни капки: „… призори…“

и: „… моята жена…“

и странно отшумяват

подобно стихове, тогава

от тях се сътворява

една завършена история.

Самотен марш на север търси път,

а улиците стихват сред липи,

че вече уморен е и шумът,

дори градът желае да заспи.

1946

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.